સોમવારે હિંમતનગરમાં યોજાયેલી પાટીદાર એકતા યાત્રામાં યુવકોએ "જય પાટીદાર જય સરદાર"ની ટોપી પહેરીને એકતા પ્રદર્શન કર્યુ હતું. તેમજ ઇબીસી પેકેજને લોલીપોપ ગણાવી હતી. પાટીદારોએ અખાત્રીજના દિવસે સાબરકાંઠાના હિંમતનગરથી અનામત આંદોલનના ત્રીજા તબક્કાનો પ્રારંભ કર્યો છે. આ અંગે પાસના કન્વીનર લલીત વસોયાએ ભાજપ અને કોંગ્રેસને ગર્ભિત ચેતવણીના સૂરમાં જણાવ્યું હતું કે, જે પાર્ટી પાટીદાર સમાજની સાથે રહેશે, તેની સાથે પાટીદારો રહેશે. સાથે જ આગામી 25મી ઓગસ્ટે અમદાવાદના જીએમડીસી ગ્રાઉન્ડમાં 25 લાખથી વધુ પાટીદારો ભેગા થઇ ફરી એકવાર ઇતિહાસ દોહરાવશે. તેવી વાત પણ તેમણે ઉચ્ચારી હતી.